text: EfB-spiller: Det var ikke med vilje
  22 marts 2011 kl. 12.32
  Thomas Gaardsøe fra EfB indberettet for DBUs disciplinærudvalg efter påstået svinestreg.
  FC Nordsjælland har indberettet Thomas Gaardsøe fra Esbjerg for DBU's disciplinærudvalg i forbindelse med udvisningen af Morten Nordstrand.
  Han blev udvist sidst i kampen, da han sparkede ud efter Thomas Gaardsøe. Ifølge FC Nordsjælland  havde Thomas Gaardsøe inden sparket Morten Nordstrand, hvilket dommeren ikke så.
  - Som Thomas forklarede efter kampen, så er det ikke nogen bevidst handling, og vi bakker ham selvfølgelig op, siger sportsdirektør Niels Erik Søndergaard.
  Thomas Gaardsøe er ærgerlig over, at situationen fjerner fokus fra sejren.
  - Det er en ubevidst handling, hvor jeg kommer til at strejfe en liggende Morten Nordstrand. Det er bestemt ikke noget, jeg gør med vilje, og jeg er ked af, at det kommer til at koste Morten en udvisning.
  